**Toamna**

*Stefania Petrov*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Toamna și-a pus diademă,

rochia-și răsfață-n soare,

cu parfum de crizantemă

ne învăluie-n visare.

Ea cutreieră văzduhul

și-l despletește-n arome,

după aceea își dă duhul

prin covoare policrome.

Frunzele arse de brumă

dau tribut pentru iubiri,

ultima clipă-și consumă-n

valsul ultimei jertfiri.

Peste ale lor morminte

Cântăm psalmi de priveghere

Și împletim din cuvinte,

Rugăciuni de înviere.